ཨོ་སྭ་སྟི་སངྔྷཾ།མཁའ་ཁྱབ་འགྲོ་བ་ཀུན་ལ་རབ་བརྩེ་བའི།།སྙིང་སྟོབས་ཆེན་པོས་བགྲང་ཡས་བསྐལ་པའི་བར།།ཚོགས་གཉིས་བསྐྲུན་ཏེ་བྱང་ཆུབ་མཆོག་བརྙེས་པ།།ཐུབ་དབང་ལྷ་ཡི་བླ་མར་ཕྱག་འཚལ་ལོ།།མགོན་པོ་དེ་ཡིས་འགྲོ་བ་སྐྱོབ་པའི་སླད།།རྒྱ་མཚོའི་རྡུལ་སྙེད་ཞིང་ཁམས་མཐའ་ཀླས་པར།།གསང་གསུམ་བཀོད་པ་རབ་འབྱམས་སྤྲུལ་མཛད་པ།།ཀུན་ཀྱང་ལྷར་བཅས་འགྲོ་བའི་མཆོད་པའི་འོས།།ཁྱད་པར་བསྟན་པའི་འཁོར་ལོས་བྱིན་བརླབས་པའི།།ཙི་ནའི་རྒྱལ་ཁབ་ཆེན་པོའི་རྟེན་གྱི་གཙོ།།འཛམ་གླིང་རྒྱན་གཅིག་མཆོད་རྟེན་ཆེན་པོ་ཡི།།ལོ་རྒྱུས་མདོ་ཙམ་འདི་རུ་དགོད་པར་བྱ།།